1-тиркеме

**Кытай Эл Республикасы Кыргыз Республикасынын жарандары үчүн 17 өкмөттүк стипендия бөлөт**

**2025-2026-окуу жылына Кытай Эл Республикасынын жогорку кесиптик билим берүү уюмдарында окутуу үчүн Кыргыз Республикасынын жарандарын конкурстук тандоону өткөрүү жөнүндө жарыя**

2015-жылдын 16-декабрында Пекин шаарында кол коюлган Кыргыз Республикасынын Билим берүү жана илим министрлиги менен Кытай Эл Республикасынын Билим берүү министрлигинин ортосундагы Билим берүү жаатында кызматташуу жөнүндө макулдашууга (мындан ары - Макулдашуу) алкагында, Кытай Эл Республикасынын билим берүү фондун башкаруу боюнча мамлекеттик комитети тарабынан Кыргыз Республикасынын жарандарына 2025-2026-окуу жылына бакалавр, магистратура, докторантура жана тил такшалмасы программалары боюнча 17 (он жети) **орун мамлекеттик стипендия бөлүндү**.

Конкурска катышуу үчүн талапкерлер төмөнкү документтерди тапшырышы керек:

**Бакалавр жана кытай тил такшалмасы программалырына катышуу үчүн төмөнкү документтерди тапшыруу зарыл:**

1. Англис жана орус тилдеринде актуалдуу резюме;
2. Загранпаспортунун көчүрмөсү (2026-жылдын 1-мартына жарактуу болушу керек);
3. Англис тилине же кытай тилине которулган жана нотариалдык жактан күбөлөндүрүлгөн орто билим жөнүндө аттестаты же окууда жетишкендиги тууралуу маалым каттын көчүрмөсү;
4. Кытай же англис тилинде окуу планы (study plan), 200 сөздөн кем эмес.
5. Кытай тилин билүү деңгээлин тастыктаган  күбөлүгү (HSK), сөзсүз түрдө 3 деңгээлден төмөн болбошу керек;
6. Билим берүү уюму тарабынан берилген эки сунуш кат (англис же кытай тилдеринде);
7. Англис тилин билүү деңгээлин тастыктаган (TOEFL, IELTS) күбөлүк (артыкчылык берилет);
8. Талапкердин жетишкендиктери жөнүндө күбөлүктөрдүн, дипломдордун, ардак грамоталардын, макалалардын, ошондой эле башка документтердин көчүрмөлөрү (эгерде бар болсо);
9. Кытай Эл Республикасына окууга тапшыргандар үчүн медициналык маалым кат (милдеттүү түрдө-тиркелген форма боюнча);
10. Соттолбогондугу боюнча аныктама.

**Магистратура жана докторантура программаларына катышуу үчүн төмөнкү документтерди тапшыруу зарыл:**

1. Англис жана орус тилдеринде актуалдуу резюме;
2. Паспортунун көчүрмөсү (2025-жылдын 1-мартына жарактуу болушу керек);
3. Англис тилине же кытай тилине которулган жана нотариалдык жактан күбөлөндүрүлгөн диплому же окууда жетишкендиги тууралуу маалым каттын көчүрмөсү;
4. Кытай же англис тилиндеги изилдоо планы (research proposal), магистранттар үчүн - 500 сөздон кем эмес, докторанттар үчүн - кеминде 800 сөздон кем эмес болушу зарыл.
5. Кытай тилин билүү деңгээлин тастыктаган (HSK) күбөлүгү (сөзсүз түрдө 5 деңгээлден төмөн болбошу керек);
6. Окуу жайы же жумушу тарабынан эки сунуш кат (англис же кытай тилдеринде);
7. Университеттерден жана профессорлордон алдын ала чакыруу/кабыл алуу каты *(Кытай тараптын талаптарына ылайык, магистратурага жана докторантурага тапшырган жана университеттерден жана профессорлордон алдын ала чакыруу/кабыл алуу катын алган талапкерлер Кытай өкмөтүнүн стипендиясын алууда артыкчылыкка ээ болушат);*
8. Англис тилин билүү деңгээлин тастыкталган (TOEFL, IELTS) күбөлүк (артыкчылык берилет);
9. Талапкердин жетишкендиктери жөнүндө күбөлүктөрдүн, илимий басылмалардын, дипломдордун, ардак грамоталардын, макалалардын, ошондой эле башка документтердин көчүрмөлөрү (эгерде бар болсо);
10. Кытай Эл Республикасына окууга тапшыргандар үчүн медициналык маалым кат(милдеттүү түрдө-тиркелген форма боюнча);
11. Соттолбогондугу боюнча аныктама.

**Конкурска катышуучулардын жаш курагы боюнча критерийлер:**

Арыз берген учурда конкурстук тандоонун катышуучулары:

 - “Кытай тил такшалмасы” программасы боюнча – 18 жаштан жогору (Кытай тараптын талабы боюнча, эгерде талапкер 18 жашка чыга элек болсо, КЭР жараны өзүнүн мыйзамдуу камкорчулугунун тиешелүү юридикалык документтерин берүү зарыл);

- “Бакалавр” программасы боюнча – 18 жаштан 25 жашка чейин (Кытай тараптын талабы боюнча, эгерде талапкер 18 жашка чыга элек болсо, КЭР жараны өзүнүн мыйзамдуу камкорчулугунун тиешелүү юридикалык документтерин берүү зарыл);

- “Магистратура” программасы боюнча - 35 жашка чейин;

- “Докторанттар” программасы боюнча - 40 жашка чейинкилер болушу керек.

1. **Талапкерлерди каттоо жана документтерди тапшыруу**

Стипендиялык программага катышуу үчүн талапкерлер онлайн режиминде каттоодон өтүшү керек:

1-кадам. Порталы: https://bilim.gov.kg/ky

2-кадам. Чет өлкөдө билим алууга КР жарандарын кабыл алуу порталы бөлүмү https://student.edu.gov.kg/

3-кадам “2025-2026-окуу жылына Кытай Эл Республикасынын Жогорку окуу жайларына тапшыруу “КЭР өкмөтүнүн стипендиясы” программасы, керектүү талааларды толтуруу, ошондой эле бардык талап кылынган документтерди 2025-жылдын 15-январы саат 23:59га (Бишкек убактысы боюнча) чейин жүктөө керек.

Тутумдагы ар бир окуу программасы үчүн каттоо талапкер тандап алган билим деңгээлине ылайык жүргүзүлөт (бакалавр, тил практикасы, магистратура жана докторантура).

**Көңүл буруңуз: документтердин толук эмес пакетин камтыган өтүнмөлөр автоматтык түрдө четке кагылат!**

**2. Техникалык текшерүү**

Арыздарды кабыл алуу аяктагандан кийин (Бишкек убактысы боюнча) 2025-жылдын 15-январы саат 23:59) бардык келип түшкөн арыздар талаптарга жооп берүү жана бардык керектүү документтердин бар экендиги текшерилет.

 Көз карандысыз тандоо комиссиясынын жыйынтыгынын негизинде сунушталган 17 талапкердин жалпы тизмеси түзүлөт, мында бардык 17 талапкер бирдей деңгээлде стипендия алууга талапкер болуп калат.

1. **Сунушталган талапкерлердин тизмелерин кытай тарапка жөнөтүү**

Көз карандысыз тандоо комиссиясынын жыйынтыгынын негизинде сунушталган талапкерлердин тизмеси түзүлөт, андан кийин тизмелер кытай тарапка жөнөтүлөт, Кытай тарапта акыркы чечимди кабыл алуу укугу калат.

Стипендиялык программага катышуу маселелери боюнча маалыматтар иш күндөрү саат 15: 00дөн 17:00гө чейинки +996 (312) 621193 телефондор боюнча берилет.

**Баарыңыздарга ийгилик каалайбыз !!!**